Forsvaret har købt 200 nye lastbiler. De nye MAN lastbiler blev modtaget ved øvelsesterrænet i Nørre Uttrup i mandags. I sidste Forsvarsforlig blev der afsat 500 millioner kr. til projektet, og det har altså udmundet i de 200 nye lastbiler. De 200 MAN lastbiler skal i første omgang bruges til uddannelse af soldaterne. Senere skal MAN-vognene sendes ud på internationale missioner. - Så kan soldaterne lære lastbilerne at kende, før de tager af sted på internationale missioner, og skal bruge dem. På den måde er soldaterne fortrolige med dem, når det gælder, siger Kaptajn Henrik Kjær fra Hærens Logistik Skole. Lastbilerne er specielt designet til militært brug, og er derfor meget mobile. De er bygget i kraftigt materiale, og er pansrede, så soldaterne er beskyttede. - Det betyder, at soldaterne er bedre sikret imod miner og beskydning, siger Henrik Kjær. Lastbilerne kan desuden trække forskellige former for containere. De kan altså både bruges som tankvogn, transport og containerkørsel. Derved bliver det muligt at få forsyninger ud alle steder.

Referat:
Forsvaret har købt 200 nye MAN lastbiler til brug i internationale missioner.